


REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA GUNJA

O P Ć I N S K O V I J E Ć E

KLASA: 602-01/22-01/01

URBROJ: 2196-14-01-1-22-9

U Gunji, 22. prosinca 2022. godine

Na temelju članaka 141. i 143. Zakona o odgoju i obrazovanju u osnovnoj i srednjoj školi (“Narodne novine“ br. 87/08, 86/09, 92/10 i 105/10, 90/11, 16/¸12, 86/12, 126/12, 94/13, 152/14, 07/17, 68/18, 98/19 i 64/20) i članka 29. Statuta Općine Gunja („Službeni vjesnik“ Općine Gunja br. 01/18., 01/20. i 02/21.), Općinsko vijeće Općine Gunja na svojoj 17. sjednici održanoj dana 22. prosinca 2022. godine donosi

**Program javnih potreba u obrazovanju**

**Općine Gunja za 2023. godinu**

**Članak 1.**

Javne potrebe u obrazovanju Općine Gunja za 2023. godinu obuhvaćaju djelatnosti i poslove koji su od interesa za Općinu Gunja i koje se ovim Programom utvrđuju kao javne potrebe, a odnose se na ostale programe, projekte, poslove i aktivnosti u obrazovanju kojima je svrha kvalitetno školovanje i poticanje učenika i studenata.

**Članak 2.**

Općina Gunja će su/financirati sljedeće javne potrebe u obrazovanju:

a) sufinanciranje prijevoza učenika srednjih škola sa područja Općine Gunja,

b) studentske i učeničke stipendije,

c) sufinanciranje troškova nabave radnih bilježnica za učenike osnovne škole,

d) sufinanciranje prehrane učenika osnovne škole,

e) su/financiranje troškova opremanja osnovne škole ili troškova za materijal, dijelove ili usluge tekućeg i investicijskog održavanja,

f) ostale potrebe u obrazovanju od interesa za Općinu, troškove ostalih izvanrednih i povremenih djelatnosti, poslova i programa/projekata koji su od interesa za Općinu.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Općine Gunja za 2023. godinu.

Raspodjelu financijskih sredstava iz stavka 1. ovog članka obavlja općinski načelnik sukladno Planu raspodjele sredstava za programe javnih potreba u obrazovanju Općine Gunja i Odluci o izvršavanju Proračuna Općine Gunja za 2023. godinu.

Plan iz stavka 2. ovog članka sadržava korisnike, namjene i financijske pokazatelje i

sastavni je dio ovog Programa.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Općine Gunja za 2023. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se na temelju ugovora, zahtjeva i priložene dokumentacije.

**Članak 6.**

Općinski načelnik prati namjensko korištenje sredstava iz članka 3. ovog Programa.

Ukoliko općinski načelnik ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 7.**

Ovaj Program objavit će se u „Službenom vjesniku“ Općine Gunja, a stupa na snagu 01. siječnja 2023. godine.

Predsjednik Općinskog vijeća:

Antonio Marković

**PLAN RASPODJELE SREDSTAVA ZA PROGRAME JAVNIH POTREBA U**

**OBRAZOVANJU ZA 2023. GODINU**

|  |  |  |  |  |  |
| --- | --- | --- | --- | --- | --- |
| **Red.** |  | **PROGRAM/NAMJENA** | |  | **IZNOS** |
| **broj.** |  |  |  |  | **(u Eur)** |
| 1. | Studentske i učeničke stipendije | | | | 19.245,00 |
| 2. | Sufinanciranje prijevoza učenika srednjih škola | | | | 13.272,00 |
| 3. | sufinanciranje troškova nabave radnih bilježnica za učenike osnovne škole | | | | 9.291,00 |
| 4. | su/financiranje troškova opremanja osnovne škole ili troškova za materijal, dijelove ili usluge tekućeg i investicijskog održavanja | | | | 1.991,00 |
| 5. | Sufinanciranje prehrane učenika osnovne škole | | | | 7.963,00 |
|  | **UKUPNO:** | | | | **51.762,00** |